End püsti upitades ei tea beebi, kuidas tagasi maha saada. Enamik lapsi esialgu sellest ei hooligi. Neile meeldib end nõkutada, ühe käega kinni hoida ja keharaskust ühele ja teisele poole kallutada. Kui laps aga ära väsib, vaatab ta abipaluvalt emme või issi poole. Räägi lapsele, kuidas end põlvist painutada ning pepu peale maanduda. Iseseisvalt ja sujuvalt tagasi maha istuma õppimine võtab mõne nädala aega.